Συντεταγμένες: 28°31′28″N 77°11′07″E﻿ / ﻿28.524355°N 77.185248°E﻿ / 28.524355; 77.185248


Ο **Μιναρές Κουτμπ** γνωστός και ως **Μινάρ Κουτμπ** (Ουρντού: قطب مینار) είναι ένας μιναρές ύψους 72,5 μέτρων ο οποίος βρίσκεται στο Δελχί στην Ινδία. Ο μιναρές στην βάση έχει διάμετρο 14,32 μέτρα και στην κορυφή 2,75 μέτρα και μαζί με τα μνημεία που τον περιτριγυρίζουν βρίσκεται στον κατάλογο παγκόσμιας κληρονομιάς της UNESCO. Ο μιναρές ανοικοδομήθηκε το 1311 και έχει χαρακτηριστεί ως *αριστούργημα* Ινδοϊσλαμικής αρχιτεκτονικής.

Ιστορία
-------

Η κατασκευή του Μιναρέ ανατέθηκε από τον Σουλτάνο Κουτμπ αλ-Ντίν Αϊμπάκ (ο οποίος βασίλεψε μεταξύ 1206 - 1211) το 1199. Ο μιναρές βρίσκεται δυτικά του ομώνυμου ισλαμικού τεμένους και χτίστηκε σύμβολο θριαμβευτικής στήλης νίκης του ισλάμ στο κόσμο. Ο πρώτος μουσουλμάνος Σουλτάνος Κουτμπ αλ-Ντίν Αϊμπάκ εγκαταστάθηκε στο Δελχί μετά την νίκη των στρατευμάτων του Μουχαμάντ από το Γκοούρ (Σχαχάμπ-ουντ-Ντιν Μουχαμάντη Γχορί - Σουλτάνο της Αυτοκρατορίας Γκχορίντ μεταξύ 1202–1206). Ο μιναρές αποτελεί θριαμβευτική στήλη γιατί στην πράξη ο μιναρές λόγω ύψους δεν μπορεί να χρησιμοποιηθεί από τον μουεζίνη για το κάλεσμα των πιστών στην προσευχή. Ο Κουτμπ μιναρές στέκεται όρθιος στο Δελχί εδώ και 800 χρόνια και το ύψος των 72,5μέτρων τον καθιστούσε στο παρελθόν ως τον υψηλότερο μιναρέ του κόσμου. Σήμερα είναι ο υψηλότερος λιθόχτιστος μιναρές της Ινδίας. Η κατασκευή του μιναρέ ολοκληρώθηκε από το διάδοχο Σουλτάνο Ιλτουμίς.

Τέμενος Κουβάτ αλ-Ισλάμ
-----------------------

Δίπλα στο μιναρέ βρίσκεται και το ισλαμικό τέμενος Κουβάτ αλ-Ισλάμ το οποίο μεταφράζεται ως "η δύναμη του ισλάμ" το οποίο άρχισε να ανεγείρεται την δεκαετία 1190.

Είναι το πρώτο ισλαμικό τέμενος στο Δελχί μετά την κατάκτηση των μουσουλμάνων κατακτητών. Στην θέση του τεμένους στο παρελθόν υπήρχαν ερείπια ινδουιστικού ναού. Οι κίονες του τεμένους αποτελούν αγάλματα τα οποίο προέρχονται από αρχαίους ινδουϊστικούς ναούς. Συγκεκριμένα καταστράφηκαν 27 αρχαίοι ινδουιστικοί και Τζαϊνιστικοί κάτι το οποίο αναφέρει ο Σουλτάνος Κουτμπ αλ-Ντίν Αϊμπάκ σε επιγραφή στην κύρια είσοδο του τεμένους .

Το τέμενος Κουβάτ αλ-Ισλάμ ("η δύναμη του ισλάμ") το 1210-1229 τριπλασιάστηκε σε μέγεθος και ο μιναρές Κουτμπ βρισκόταν μέσα στην περίβολο. Την εποχή της βασιλείας του Άλα αλ-Ντιν Χαλτζί (1296-1316), ένα αιώνα αργότερα το τέμενος τριπλασιάστηκε για άλλη μια φορά. Το νέο γιγάντιο τέμενος είχε διαστάσεις 228x135 μέτρα και έτσι ξεκίνησε η κατασκευή νέου μιναρέ (Άλα αλ-Ντιν Χαλτζί μιναρέ) ο οποίος είχε βάση διπλή από αυτή του μιναρέ Κουτμπ και προοριζόταν να έχει διπλάσιο ύψος (των 145 μέτρων). Το έργο δεν ολοκληρώθηκε και σήμερα βορείως του μιναρέ σώζονται μόνο τα ερείπια της βάσης.

Μνημεία γύρω από το τον Μιναρέ Κουτμπ.Τέμενος Κουβάτ αλ-Ισλάμ.Τέμενος Κουβάτ αλ-Ισλάμ.Τέμενος Κουβάτ αλ-Ισλάμ - κίονες με αγάλματα από αρχαίους ινδουιστικούς ναούς.Τέμενος Κουβάτ αλ-Ισλάμ - κίονες με αγάλματα από αρχαίους ινδουιστικούς ναούς.Ανατολική είσοδος τεμένους Κουβάτ αλ-Ισλάμ.Ανατολική είσοδος τεμένους Κουβάτ αλ-Ισλάμ.Είσοδος "Αλάι Νταρβάζα".Είσοδος *Αλάι Νταρβάζα* (1305) - αριστερά φαίνεται η βάση του μιναρέ Κουτμπ.Ερείπια Άλα αλ-Ντιν Χαλτζί Μιναρέ.Ερείπια Άλα αλ-Ντιν Χαλτζί Μιναρέ (στα σχέδια ήταν να χτιστεί με διπλάσιο ύψος από μιναρέ Κουτμπ) + Μιναρές Κουτμπ στο βάθος.
Η πύλη *Αλάι Νταρβάζα* ανοικοδομήθηκε το 1305 κατά την βασιλεία του Σουλτάνου Άλα αλ-Ντιν Χαλτζί κατά το σχέδιο επέκτασης του Τεμένους. Ο Σουλτάνος δεν κατάφερε να ολοκληρώσει όλα τα σχέδια επέκτασης πέρα από την πύλη αυτή και τον μεντρεσέ (ισλαμικό ιεροσπουδαστήριο) ανατολικά του τεμένους.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μιναρές Κουτμπ** |

1. 1 2 3  «Qutb Minar and its Monuments, Delhi». UNESCO. Ανακτήθηκε στις 27 Οκτωβρίου 2012.
2. ↑  «Qutb Complex: Qutb Minar». Arch Net. Αρχειοθετήθηκε από το πρωτότυπο στις 21 Οκτωβρίου 2012. Ανακτήθηκε στις 27 Οκτωβρίου 2012.
3. ↑  Sam Miller (2012). *Blue Guide India*. Somerset Books Company. σελίδες 82–3. ISBN 978-1-905131-53-2.
4. 1 2 3  Τζόναθαν Μπλουμ, Σήλα Μπλερ (1999). *Ισλαμικές Τέχνες*. Καστανιώτης. σελίδες 146–153. ISBN 960-03-2654-1.
5. ↑  «Qutub Minar». india.gov.in - National Portal of India. 20 Ιανουαρίου 2011. Ανακτήθηκε στις 7 Απριλίου 2012.
6. ↑  Sam Miller (2012). *Blue Guide India*. Somerset Books Company. σελ. 85. ISBN 978-1-905131-53-2.